ಅಮೆರಿಕದಲ್ಲಿ ಒಂದೇ ದಿನ 100ಕ್ಕೂ ಹೆಚ್ಚು ಸಾವು – ಏ.6ವರೆಗೆ ನ್ಯೂಯಾರ್ಕ್‍ನಲ್ಲಿ ಮನೆಯಿಂದ ಹೊರಬರುವಂತಿಲ್ಲ

ವಾಷಿಂಗ್ಟನ್: ಇಟಲಿ, ಸ್ಪೇನ್ ಬಳಿಕ ಅಮೆರಿಕದಲ್ಲಿ ಕೊರೊನಾ ಆರ್ಭಟ ಜೋರಾಗಿದ್ದು, ಭಾನುವಾರ ಒಂದೇ ದಿನ 100ಕ್ಕೂ ಅಧಿಕ ಮಂದಿ ಸಾವನ್ನಪ್ಪಿದ್ದಾರೆ. ಅಮೆರಿಕದಲ್ಲಿ ಒಟ್ಟು 33,461 ಕೊರೊನಾ ಪೀಡಿತರಿದ್ದು 431 ಮಂದಿ ಮೃತಪಟ್ಟಿದ್ದಾರೆ.

ಕೊರೊನಾ ಪ್ರಕರಣಗಳ ಪೈಕಿ 15,168 ರೋಗಿಗಳು ನ್ಯೂಯಾರ್ಕ್ ರಾಜ್ಯದವರಾಗಿದ್ದಾರೆ. ಭಾರೀ ಸಂಖ್ಯೆಯಲ್ಲಿ ಕೊರೊನಾ ಪೀಡಿತರ ಸಂಖ್ಯೆ ಏರಿಕೆ ಆಗುತ್ತಿರುವ ಹಿನ್ನೆಲೆಯಲ್ಲಿ ಸರ್ಕಾರ ಏಪ್ರಿಲ್ 6 ರವರೆಗೆ ಯಾರೂ ಮನೆಯಿಂದ ಹೊರ ಬಾರದಂತೆ ಆದೇಶ ಪ್ರಕಟಿಸಿದೆ.

More than 100 #Coronavirus deaths in the United States in 24 hours, reports AFP news agency quoting Johns Hopkins tracker

— ANI (@ANI) March 22, 2020

ನ್ಯೂಯಾರ್ಕ್ ನಗರದಲ್ಲಿ ಪತ್ತೆಯಾದ 15 ಸಾವಿರಕ್ಕೂ ಅಧಿಕ ಪ್ರಕರಣಗಳಲ್ಲಿ ಶೇ.53 ಜನ 18 ರಿಂದ 49ರ ವಯಸ್ಸಿನವರಾಗಿದ್ದು ಆತಂಕಕ್ಕೆ ಕಾರಣವಾಗಿದೆ.

ಕ್ಯಾಲಿಫೋರ್ನಿಯಾ, ನ್ಯೂಯಾರ್ಕ್, ಕನೆಕ್ಟಿಕಟ್, ನ್ಯೂ ಜೆರ್ಸಿಯಲ್ಲೂ ಕೊರೊನಾ ನಿಯಂತ್ರಿಸಲು ಕ್ರಮಗಳನ್ನು ಕೈಗೊಳ್ಳಲಾಗಿದೆ. ಕಿರಾಣಿ ಅಂಗಡಿ, ತರಕಾರಿ, ಮೆಡಿಕಲ್ ಸೇರಿ ದಿನನಿತ್ಯದ ಬಳಕೆ ಅಂಗಡಿಗಳನ್ನು ಹೊರತುಪಡಿಸಿ ಎಲ್ಲ ಅಂಗಡಿಗಳನ್ನು ಮುಚ್ಚುವಂತೆ ಆದೇಶ ಪ್ರಕಟಿಸಲಾಗಿದೆ.